./data/phi0474/phi035/phi0474.phi035.perseus-lat2.xml
M. Tullius Cicero
Alia causa est eorum quorum silentio ignosco; alia eorum, quorum vocem requiro  quos quidem doleo in suspicionem populo Romano venire non metu, quod ipsum esset turpe, sed alium alia de causa deesse dignitati suae  qua re primum maximas gratias et ago et habeo Pisoni, qui non quid efficere posset in re publica cogitavit, sed quid facere ipse deberet  deinde a vobis, patres conscripti, peto ut, etiam si sequi minus audebitis orationem atque auctoritatem meam, benigne me tamen, ut fecistis adhuc, audiatis